Diari Oficial de la Generalitat Valenciana


Sumari del DOGV 3260, del 09-06-1998 (1998/4786)

ACORD de 26 de maig, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Sagunt.
------------------------------------------------------------------------------------------------------------------------------------------------------------------------

### Dades del document

Número de DOGV
:   3260

Data del DOGV
:   09-06-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/4786


Data del document
:   26-05-1998

Organisme emissor
:   Conselleria de Presidència

Tipus de document
:   Acord

ACORD de 26 de maig, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Sagunt. [1998/C4786]
  
El Govern Valencià, en la reunió del dia 26 de maig de 1998, adoptà l'acord següent:
  
L'Ajuntament de Sagunt, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'adequació i ampliació de l'Institut de Batxillerat Clot del Moro.
  
Aquesta declaració d'ocupació urgent es justifica per les següents raons:
  
1. Executar les disposicions contingudes en el Planejament Urbanístic vigent, i donar compliment a les competències obligatòries establides en la Llei Reguladora de les Bases de Règim Local en matèria educativa.
  
2. La urgent necessitat de cedir els terrenys a la Conselleria de Cultura, Educació i Ciència de la Generalitat Valenciana, a fi de procedir de forma immediata a l'ampliació de l'Institut de Batxillerat Clot del Moro, complint la seua programació d'inversions per al present exercici.
  
3. L'aplicació de l'excepcional procediment previst en l'article 52 de la llei, es justifica, a més a més de pels arguments assenyalats en els apartats anteriors, per la necessitat d'adaptar el centre d'ensenyament a les determinacions de la LOGSE, i dotar-lo de les aules necessàries i adequades per a donar cabuda a tots els alumnes, retirant així les aules prefabricades que s'estan utilitzant en l'actualitat amb el lògic detriment de la qualitat de l'ensenyament.
  
4. Així mateix, la necessitat de declarar l'ocupació urgent dels béns a expropiar deriva que estem davant d'una obra inclosa en la Programació d'Inversions de la Conselleria de Cultura, Educació i Ciència, per la qual cosa la demora en la cessió del sòl podria ocasionar la seua reprogramació per a la seua realització posterior, amb la qual cosa es demoraria excessivament en el temps la situació actual de massificació de les aules i l'apilotament.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es presentaren al·legacions. Consta l'aprovació del projecte tècnic d'obres, l'acta de replantejament i el certificat de l'interventor de l'Ajuntament de Sagunt relativa al compromís de practicar les oportunes retencions de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Sagunt, per a l'execució del projecte d'adequació i ampliació de l'Institut de Batxillerat Clot del Moro.
  
Relació de béns afectats
  
Finca núm. 1
  
Polígon: 83
  
Parcel·la: 104
  
Propietaris: germans Torres Ruiz
  
Domicili: carrer de Xàtiva, 15, València
  
Superfície: 227 m²
  
Finca núm. 2
  
Polígon: 83
  
Parcel·la: 112
  
Propietaris: germans Torres Ruiz
  
Domicili: carrer de Xàtiva, 15, València
  
Superfície: 1.604 m²
  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular al·legacions per escrit, davant de la corporació local expropiadora, als efectes d'esmenar possibles errors que s'hagen fet en fer la relació dels béns afectats per l'ocupació urgent.
  
Contra el present acord, que posa fi a la via administrativa, procedeix interposar-hi, després de la comunicació prèvia preceptiva al Govern Valencià, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen interposar qualsevol altre recurs que estimen oportú.
  
València, 26 de maig de 1998
  
El conseller secretari del Govern Valencià,